**Хабсбургско – османска война 1683 – 1699г.**

През 1682г. приключва войната на Османската империя с Московска Русия. След руската загуба, непосредствените съседи на руската държава – Полша и Хабсбургската империя са застрашени да бъдат следващите нападнати от силната султанска армия. По инициатива на полския крал **Ян III Собиески** е сключен договор за взаимопомощ при евентуална атака срещу Краков или Виена. Договора е с дата **31 март 1683г.**

По същото време от Одрин тръгва армията на **Мехмед IV**, с цел превземане на Виена. В Белград, на **13 май**, научавайки за сключения съюз, султанът провъзгласява великия везик **Кара Мустафа паша** за главнокомандващ, връчвайки му зеленото знаме на пророка. От своя страна **Леополд I** слага начело на своята армия **Карл V фон Лотринген**, който имал идеята за изнасяне на военните действия на вража територия, с цел да се предотврати евентуална обсада на Виена. Осъществяването на тази идея не се получава на практика, заради малкия брой войници, с които разполагал Карл – опитва се да превземе Нойхойзел, но се проваля. Докато Карл се опитва да осъществи идеите си **(05 – 09 юни)**, към Кара Мустафа паша се присъединяват много нови части – **граф Имре Тьокьоли (10 юни)** – османският васал в Унгария (обявен от султана за крал на „Средна Унгария”), също така владетелите на Трансилвания, Молдавия, Влахия и **татарският хан Ибрахим паша** **(27 юни)**. В началото на юли великият везир стига до подстъпите за Виена. Там на **7 юли** се състои сражение между него и отстъпващите части на Карл Лотринген, в което татарската коннците печели победа за Кара Мустафа. Разбирайки за това, император Леополд I напуска столицата. За командир на гарнизона е оставен **Ернст Рюдигер фон Щаремберг**.

На **14 юли** везирът пристига при Виена, с което се поставя началото на 60-дневната обсада на града. Рано сутринта на **12 септември** се появява християнската войска, която разбива обсадата на града.

След тази битка започва контранастъпление на християнските сили. **На 17 септември** е взето решение войната да бъде продължена. На 19 септември 1683 г. обединената християнска армия се насочва към Унгария. Армията на Кара Мустафа била поела курс към Белград. Самочувствието на християните било доста нараснало. Това накарало Ян III да предприеме на 7 октомври нападение над многоброен османския отряд и само навременнето появяване на Карл Лотринген спасило от пълен погром бягащия полски крал. На 9 октомври, на същото място (Паркани) обединената християнска войска разгромила почти османската войска. **На 27.10** християнската войска превзела крепостта **Гран,** което било последното военно действие за 1683г. В самия и край, на 25.12 Кара Мустафа бил убит по заповед на султана в Белград.

Зимата на 1683 – 4 Леполд I започва преговори с Венеция за сключване на съюз срещу Османците. На **05 март 1684г. е сключен договора с Венеция, и съюза вече е факт. На 24 май в Рим** е положена клетва между Венеция, полската държава и ХМ, с което официално е сключена свещена коалиция. Те получили официална благословия от папа Инокентий XI за борба срещу османците. Папата успял да убеди великия херцог на Тоскана Козимо ІІІ Медичи и Грегор Карафа - ръководителя на малтийските рицари, да прибавят своите кораби към венецианската флота. В средата на юни 1684 г. Карл V фон Лотринген възглавил похода срещу османска Унгария. На 18 юни е превзета малката крепост Вишеград, а на 14 юли, точно една година след, началото па втората османска обсада на Виена, е обградена Буда. Противно на очакванията, обсадата се проточила дълго време.

Докато фон Лотринген затягал обръча около града, **на 15 юли 1684** г. в Константинопол Венеция обявила официално война на Ос­манската империя.

Към 19 юли хабсбурската войска **(при Буда били само Хабсбургски войски)** успяла да превземе почти цялата крепост без цитаделата. По това време към града наближавала значителна османска армия. На 22 юли обаче Лотринген успял да я разпръсне с помощта на конни отряди. Османците в цитаделата обаче проявили героизъм и задържали за дълго хабсбурските войски.

В същото време Леополд I трупал успехи на дипломатическата сцена. Освен привличането на Венеция, на **15 август** с.г. императора сключил 20-годишно примирие с Луи XIV, с което гарантирал тила си. На 20 август пък, пет дни по – късно, Дубровник официално поисква протекторат от императора, на мястото на досегашния султански такъв. В началото на октомври, Карл Лотринген предлага обсадата да бъде вдигната. Това предложение не било първото такова, но императора се противопоставял на останалите. Сега обаче Късният сезон и дадените големи жертви изиграли ролята си и на 30 октомври императорската армия се оттегля след 108 дни, които стрували на обсадителите 24 хил. души, сред тях 200 висши офицери и загубата на 10 хил. коня.

Леополд обаче не се отказал от превземане на Буда. Той започнал да се готви за нова обсада на града, като в същото време се пращат хора в зависимата от ОИ Трансилвания, които да склонят нейния владетел Михаил I Апафи да се включи свещената лига. На 1 юни **1685г**. обаче Михаил сключва договор с Влахия, според който двете държави ще си помагат било то срещу Хабсбургите, било срещу ОИ.

 На **15 юни 1685г.** венецианските войски, командвани от генерал-капитана Франческо Моросини започват обсадата на Корон, с което завладяването на Пелопонес получило отправна точ­ка.

 Междувременно след неуспешната обсада на Буда Лотринген се насочил към град Нойхойзел, докато османска армия тръгнала към превзетия по – рано от християните Гран (превзет на 27.10 1683г.). Това се случва в началото на юли. Лотринген разделил армията си (която била по – малобройна от османската) и успял да разбие обсаждащите Гран на 16 август с.г., а три дни след това (19 август) да превземе Нойхойзел. През септември Ян III имал някои успехи в Молдавия, но бил принуден да се изтегли. По заповед на Великия везир е арестуван Имере Тьокьоли, водещ съпротивата срещу Хабсбургите в Унгария, което накарало много хора да минат на страната на ХМ. Това била и причината на 25.10 крепостта Кашау (Кошице) да отвори вратите си без бой на императорските войски. Въпреки това все още оставали силни османски крепости в Унгария.

 На следващата **1686г**. Буда отново била поставена на дневен ред пред Хабсбургите. Леополд намерил нов съюзник в лицето на Бранденбург. Неговият владетел Фридрих Вилхелм, преди това поради връзки с Франция не се включил в обединените християнски сили. Но след сключения договор на ХМ с Франция, и след като Луи започнал гонения срещу хугенотите (Вилхелм бил протестант) Бранденбург се включил във войната пращайки 7 000 човека в Унгария в помощ на Лотринген. А след няколко териториални отстъпки на Полша Русия също се включила във войната, след 2 годишни преговори. Причината за московска помощ е по – скоро религиозна. Ако те не се включели, то всички европейски държави ще гледат на тях не като на християни, а като на нещо по – близко до османците.

 През юни 1686 г. венецианските успехи в Пелопонес продължили - превзет е Стари и Нови Наварин, а също и Аргос. По същото време Хабсбургите подготвили за предстоящата кампания около 100-хилядна армия. От тях 60 х. имали задачата да превземат Буда. **На 18юни 1686** г. императорският корпус, начело с Карл V фон Лотринген и Макс Емануел, обградил Буда, където се намирали 16 хил. османци, командвани от 70-годишния **Абдуррахман паша.**

Заедно с военните действия вървели и преговорите с владетеля на Трансилвания. В края на юни седмоградските (трансилвански) пратеници, които се намирали във Виена, дали съгласието си да се сключи договор с Хабсбургите. Договора е ратифициран от императора на **29 юни 1686.** Михаил I отказал да го ратифицира (и с това да се откаже от относителната си досегашна самостоятелност, тъй като договора предвиждал да стане васал на Леополд) докато ХМ не превземе Буда, Белград и някои други крепости.

 Като споменахме Буда, да се върнем на нейната обсада. Тя вървяла бавно и мъчително. Лотринген понесъл три неуспешни щурма. На помощ на обсадените османци напредвала огромна турска армия (50 хиляди души) но Лотринген успял и този път да ги отблъсне, като по – малко от 1000 от тях успяли да влязат в Буда. Най – накрая на **02 септември 1686г.** Буда попаднала в християнски ръце. Хабсбургските военни успехи намират завършека си с овладяването на Печ и Сегедин.

 **На следващата 1687г. във войната се включли и руските полкове.** Те обаче не успяли да постигнат съществени успехи срещу кримските татари. Докато Лотринген се опитвал безуспешно да премине р. Драва венецианците превзели Лепанто, силно укрепена крепост на материкова Гърция. **На 9 август** “лъвът на Сан Марко” се развял над Коринт, а с това **Пелопонес, с изключение на отбраняващата се Малвазия (Монемвазия), е вече извън османски контрол.** А на 29.09. Атина капитулира пред Франческо Моросини.

На 12 август 1687 г. около Мохач, в района на Над Харшани, станала най-сериозната битка през годината. Двете армии, хабсбургската и османската, се срещнали воткрито поле. Хабсбургските войски успяли да удържат грандиозна победа. Османските армии били разпръснати, само една малка част оцеляла. Сред тях започнало да се надига недоволство. В началото на ноември то довело до смяната на султана. По – големият брат на Мехмед IV Сюлейман II се качил на престола. Въпреки това недоволството продължило до пролеттна на следващата година.

 И докато ОИ се изправяла срещу вътрешните си проблеми Лотрингер не срещнал сериозна съпротива в навлизането в Трансилвания и превземането на няколко крепости там (втора половина на октомври). Това не оставило избор на тамовшния владетел Михаил I Апафи. Той бил принуден да праща контрибуция на ХМ и да издържа войските и, докато са на негова територия. И докато в Константинопол бил свален султана (08.11.), в Унгария бил избран крал – Йосиф, синът на Леополд I.

 Следващата голяма цел на император била Белград. През първата половина на август 1688г. неговата армия тръгва към града, водена от Макс Емануел. Белград е обкръжен и обстрелван 12 дни. В боевете бил ранен самият Макс Емануел, както и принц Евгений Савойски – бъдещият военен гений. **Решаващият щурм е на 6 септември 1688, с който крепостта пада в християнски ръце.** Този успех кара Луи XIV да обяви война на ХМ на 24.09 с.г. Франция нарушава примирието, защото се страхува от по нататъшни успехи на ХМ, както и че след края на войната с ОИ, Леополд I ще се отправи именно към Франция. Леополд не му останал длъжен и обявил на свой ред война на 18.10. с. г.

 Хабсбургското присъствие на Балканите поддтиква няколко надигания на местното населени – въстанието на сърбите в Банат и Чипровското въстание. По това време своята дейност започва и Георги Бранкович.

Превземането на Белград било тежък удар за ОИ. Още на 8.09. (два дни след падането на Белград) към Виена тръгнали османски пратеници. От страх да не се разбере за войната с Франция, Леополд първо отказал да ги приеме. В крайна сметка обаче на **10.02 1689г.** започнали сериозни преговори за мир, които обаче пропаднали.

Хабсбургската войска се разделила на две. Карл Лотрингер бил пратен по границата с Франция с 60хил. войска. На Балканите останали около 30хил. под командването на марк­граф Лудвиг фон Баден. За да набере повече хора, той започнал да издава „патенти” на местното население. Обещава им закрила срещу сътрудничество. В крайна сметка той успял да превземе Ниш на 24.09 1689г. Баден планирал разделяне на войската си. В началото на октомври самият той се отправил към Видин с по – голямата част от армията, а фелдмаршал **Пиколомини** получил заповед с около 9 хил. души да тръгне на ЮЗ – македония. **Фон Баден успял да превземе Видин на 14. 10.1689г.** Междувременно той успял да залови Георги Бранкович, да го арестува и да го прати в Трансилвания. Причина за това е че Бранкович се обявил за владетел на определени територии и бил събрал няколко хиляди въоръжени последователи, които го признавали за крал. През това време Пиколомини превзел Прищина и Призрен. Хиляди приели протектората на ХМ и се включили в армията на Пиколомини, който обаче не успял да продължи успеха си, тъй като починал, най – вероятно от чума. Командването на частите му поема Георг Кристиян фон Холщайн, който обаче нямал неговите качества.

 Присъствието на императорските войски в Македония предизвиква въстанието на Карпош. Неговите хайдуте участвали успешно в действия с Георг Кристиян, но при една офанзива на османците Карпош бил заловен и побит на кол.

 През есента на 1689г. императорските войски владеели почти цяла Сърбия и немалка част от българските земи. Освен това били завързани сериозни връзки с местното население.

 Още в началото на 1690г. обаче (02.01.) **новият Велик везир Мустафа Кьопрюлю**

успява да нанесе голямо поражение на имперските войски. Фелдмалшар Ветерани, заместника на фон Баден (който бил отпътувал с настъпването на зимата) успял да въстанови реда и да отбележи някои християнски успехи. Втората половина на март Ветерани достига до Горна баня (20.03) и Перник (23.03). Неговите успехи продължили и през лятото, докато не се разбрало че Великия везир е повел към България 80 хил. армия, а пуснатия по – рано от затвора Имре Тьокьоли действа в Трансилвания начело на 16хил. души. На 21 август той (Тьокьоли) успял да нанесе тежко поражение на намиращия се там Фон Баден. От своя страна Кьопрюлю за твърде кратко време овладял Пирот (9 август), Видин (29 август), Ниш (8 септември). Великият везир обсадил и Белград. Въпреки че крепостта била защитена добре при взрив на един склад за боеприпаси голяма част от стената се сринала. **Същия ден, на 8 октомври 1690 г., за голямо разочарование на Леополд I Белград паднал в ръцете на Мустафа Кьопрюлю.**

Фон Баден успял да изгони Тьокьоли от Трансилвания, но загубите на крепостите отвъд Дунав, както и на Белград били сериозен удар за ХМ. В началото на 1691г. армиите на Луи нахлули в Нидерландия и Савоя и през април превзели Монс и Ница.

 В началото на май 1691г. в Константинопол Кьопрюлю получил свещеното знаме на Пророка и командването на 120хил. войска. Главното сражение тази година станала на 19 август край Сланкамен, близо до Сремски Карловци. Османците превъзхождали врага си почти два пъти и държали инициативата. Въпреки това с големи усилия под командването на Фон Баден хабсбургската армия спечелила мъчителна победа, като в сражението загинал и самият Велик везир. След тази победа започвали „вялите години” във войната.

Следващата 1692г. донесла началото на тайните преговори за сключването на мир с Франция. Хабсбургската армия и през тази година отново била под върховното командване на Лудвиг фон Баден. Единственото по – сериозно събитие - на 6 юни 1692г. хабсбургските войски превзели крепостта Гросвардайн.

На 1 август 1693г. армията на Леополд I обсадила Белград. Фон Баден бил изпратен срещу французите, така че новият главнокомандващ фон Крой заповядал генералният щурм да се проведе на 7 септември с.г. Атаката на Белград завършила без успех и това предрешило на практика изхода от начинанието. На другия ден обсадата била вдигната. На следващта година военачалникът отново бил сменен. След сериозно неуспехи, при които само късмета бил хабсбургско спасение последвала нова смяна.

Междувременно Луи XIV направил предложение за мир, като се отказвал от всички присъединявания, бил готов също да приеме арбитраж по някои спорни въпроси и т.н. Императорът обаче не искал да одобри все още идеите на френския крал, макар те да представля­вали по същество отстъпление по почти всички линии.

През 1695г. в ОИ нов султан станал Мустафа II. При него османците успели да си възвърнат о. Хиос, превзет предната година от венецианците. След няколкогодишно прекъсване във военните дейс­твия на съюзниците се включват и руски войски. Месец март ознаменувал началото на поход на юг - този път с личното участие на Петър I. Близо 100-хилядна армия обсадила важната османска крепост Азов, но се провалила гръмко.

На Дунавския фронт новият военачалник – саксонския владетел фон Заксен, отнове се оказал некадърник. Заради неговата мудност защитавящият Трансилвания Федерико Ветерани бил разбит, като самия фелдмалшар намерил смъртта си в битката (22.09. край Лугош) .

 През 1696г. на Петър му се отдало да превземе Азов след нова обсада. Той използвал флот, инжинери от Бранденбург, и 90хил. души срещу 6хил. в гарнизона. Армиите на Леополд I обаче отново не срещнали успех. Фон Заксен бил разбит от Мустафа II след неуспешен опит да превземе Темешвар. За щастие на Леополд I фон Заксен заминал за да участва в гласуването на нов крал в Полша, след смъртта на Ян III през с. г.

**На 5 април 1697г. за командир на императорските войски в Унгария е определен 33-годишният, все още не много извес­тен благородник Евгений Савойски.** И докато Леополд I преговарял за мир с Франция, а Евгений правел планове за превземането на Белград Мустафа II не си губел времето. През август 1697г. той повел 100 000 души към крепостта Петервардайи, която се намирала в ръцете на ХМ. Докато османските войски форсирали р. Тиса (11.09.) под водачеството на Великия везир Елмаз Мохамед, близо до Зента, били нападнати от войските на Евгений. До залез слънце 30хил. османци били убити, заедно с Великия везир, а държавния печат, който той носел на врата си бил пленен. Мустафа II се скрил в Темешвар. За нов Велик везир бил определн Хюсеин Кьопрюлю, който преценявайки възможностите на двете държави, решил че е по – добре да се преговаря за спиране на военните действия. През месец май 1698 г. в Константинопол окончателно се нало­жило становището, че трябва да започнат преговори за мир с чети­римата участници в Свещецата коалиция (ХМ, Полша, Венеция и Русия – тя участва официално от 1697г.). Както хабсбургската, така и османската страна обаче счели за нужно, независимо от готовността за преговори, да изпратят войски на фронта през 1698г. Но явно ставало въпрос повече за демонст­рация на сила отколкото за намерение да се водят решителни сражения. До сериозни битки през 1698 г. не се стигнало, но е разкрит заговор в хабсбургската армия с доста големи мащаби.

**На 19 октомври 1698 г. тържествено е обявено примирието между воюващите.** Като място за преговорите е определена територията между р. Сава и Петервардайн е обявена за неут­рална зона, като е определено и подходящо място за провеждане на конференцията - на около половин час път от разрушената крепост на Сремски Карловци. **Първата официална конференция е открита едва на 13 ноември 1698 г**. Значителното закъснение било обусловено от спорове за церемониала, етикета и ранговете. Конгресът продължил 74 дни, като заседанията се водели на двустранна основа, т.е. всеки от християнските съюзници преговарял поотделно с османските представители при посредничеството на английският посланик в Константинопол (Уилям Паджет) и холандския посланик в града ( Якоб Колиер).

**ДОГОВОР С ХМ – 26.11.1698г.** Императорът запазвал цяла Унгария (без Темешварския Банат), Тран­силвания, по-голямата част от Славония до р. Уна. Но Леополд I поел задължението да разруши някои погранични крепости в новоприсъ-единените земи - Лугош, Липа и др. Постигнато е съгласие да се възстанови дипломатическото агентство на императора в Константи­нопол.

**ДОГОВОР С ПОЛША – НА ТРЕТОТО ЗАСЕДАНИЕ.** Османската империя отстъпва областта Подолия с Каменец (главен град на областта), но запазва пълния юридически и териториален сюзеренитет над Дунавските княжества.

**ДОГОВОР С ВЕНЕЦИЯ** – Венеция трябвало да върне крепостта Лепанто но в нейни ръце пре­минала цяла Морея (Пелопонес), островите Егина и Санта Мавра (Левка), а също и далматинските крепости Книн, Чиклут и др.

**ДОГОВОР С РУСИЯ** – Руснаците искат Керч, което е твърде много. Преговорите се проточват. На 25 декември 1698г. е решено двете държави да подпишат двегодишно примирие, а преговорите за окончателен мир да започнат в рамките на този срок. На 2 декември 1699г. е представен руският вариант за мир. Разговорите не вървели бързо, но договорът в крайна сметка бил нужен на двете страни и особено на царя, понеже се подготвяла активно войната срещу Швеция. Петър I проявил отстъпчивост и на 13 юли 1700г. 30-годишното примирие било подписано.

На 24 януари 1699 г. руският пълномощник слага името си над примирието с Османската империя. В понеделник, 26 януари 1699 г., в 12 ч. и 45 мин. са скрепени с подпис договорите с императора, полската държава и Венеция.